《嘉定辛巳之官经游浯溪读碑感慨为赋七言》
宋代·张潞

高棱巨壁立□苍，中直浯溪带样长。
黄屋朝临蜀万里，翠珉暮刻楚三湘。
两朝功罪乾坤定，二子文书日月光。
太息斯盟谁复主，代兴今者得黄张。

作者简介：张潞（？～一二三四），字东之，永新（今属江西）人。宁宗嘉定十四年（一二二一）为桂林郡丞，后知昭州。理宗端平元年卒。其诗师范成大、杨万里，出入众体，有集，已佚。事见《后村居士集》卷二四《张昭州集序》。